Document ID: 32000R1987

Κανονισμός (ΕΚ) αριθ. 1987/2000 της Επιτροπής
της 20ής Σεπτεμβρίου 2000
για καθορισμό του κοινοτικού επιπέδου του ποσοτικού ορίου για την επανεισαγωγή στην Ευρωπαϊκή Κοινότητα κλωστοϋφαντουργικών προϊόντων της κατηγορίας 13 καταγωγής Λαϊκής Δημοκρατίας της Κίνας, μετά από τις οικονομικές πράξεις τελειοποίησης για επανεισαγωγή στη χώρα αυτή και τροποποίηση του κανονισμού (ΕΟΚ) αριθ. 3030/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1591/2000 της Επιτροπής(2), και ιδίως το άρθρο 3 παράγραφος 3 του παραρτήματος VII,
Εκτιμώντας τα ακόλουθα:
(1) Το άρθρο 3 παράγραφος 3 του παραρτήματος VII του κανονισμού (ΕΟΚ) αριθ. 3030/93 προβλέπει ότι μπορούν να προσαρμοστούν, εφόσον χρειάζεται, τα ποσοτικά όρια που ήδη εφαρμόζονται στις επανεισαγωγές μετά από οικονομικές πράξεις τελειοποίησης για επανεισαγωγή.
(2) Το ισχύον ποσοτικό όριο που ισχύει για την επανεισαγωγή, στην Ευρωπαϊκή Κοινότητα, κλωστοϋφαντουργικών προϊόντων της κατηγορίας 13 καταγωγής Λαϊκής Δημοκρατίας της Κίνας, μετά από οικονομικές πράξεις τελειοποίησης για επανεισαγωγή στη χώρα αυτή, δεν επαρκεί για να καλύψει τις απαιτήσεις των κοινοτικών εμπόρων όσον αφορά τις εισαγωγές, μέχρι την παύση ισχύος της παρούσας διμερούς συμφωνίας σχετικά με τις συναλλαγές κλωστοϋφαντουργικών προϊόντων.
(3) Ο πίνακας που προσαρτάται στο παράρτημα VII του κανονισμού (ΕΟΚ) αριθ. 3030/93 πρέπει να τροποποιηθεί αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κλωστοϋφαντουργικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα κοινοτικά ποσοτικά όρια που ισχύουν το 2000 για την επανεισαγωγή στην Κοινότητα κλωστοϋφαντουργικών προϊόντων της κατηγορίας 13 καταγωγής Λαϊκής Δημοκρατίας της Κίνας μετά από οικονομικές πράξεις τελειοποίησης για επανεισαγωγή στην χώρα αυτή, ορίζονται σε 827000 τεμάχια.
2. Ο πίνακας που προσαρτάται στο παράρτημα VII του κανονισμού (ΕΟΚ) αριθ. 3030/93 τροποποιείται αναλόγως.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Σεπτεμβρίου 2000.

Labels: 18
3
1